# ΑΙΤΗΣΗ ΓΙΑ ΤΗΝ ΥΠΗΡΕΣΙΑ ΜΕΤΑΚΙΝΗΣΗΣ

# ΠΡΟΣ ΤΗ ΜΟΝΑΔΑ ΙΣΟΤΙΜΗΣ ΠΡΟΣΒΑΣΗΣ ΑΤΟΜΩΝ ΜΕ ΑΝΑΠΗΡΙΑ

# ΚΑΙ ΑΤΟΜΩΝ ΜΕ ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ

# ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ

## Οδηγίες συμπλήρωσης

Μπορείτε να κάνετε λήψη της αίτησης και να την συμπληρώσετε ηλεκτρονικά, πληκτρολογώντας στο κενό δίπλα στα πεδία που έχουν : (άνω κάτω τελεία) ή να την εκτυπώσετε και να τη συμπληρώσετε χειρόγραφα.

Αν χρειάζεστε βοήθεια στη συμπλήρωση, ή αν θέλετε μια εναλλακτική μορφή της αίτησης, επικοινωνήστε με τη Μονάδα Ισότιμης Πρόσβασης στο email [mip@uom.edu.gr](mailto:mip@uom.edu.gr) ή στα τηλέφωνα 2310891815 και 2310891213.

## Σημαντική Διευκρίνιση

1. Η αίτηση **δεν αποτελεί αίτηση παροχής υπηρεσίας**, αλλά συλλογή στοιχείων για **κατάρτιση ημερήσιου προγράμματος μετακινήσεων**.
2. Το πρόγραμμα θα χρησιμοποιηθεί για **πρόσκληση εκδήλωσης ενδιαφέροντος προς πιθανούς αναδόχους**.
3. Η υποβολή της αίτησης **δεν συνεπάγεται παροχή υπηρεσίας**.
4. H αίτηση θα πρέπει να **υποβληθεί** αυστηρά μέχρι και την **Παρασκευή 24/10/2025** και ώρα **23:59** **μ.μ**. Μετά τη λήξη της προθεσμίας των αιτήσεων, δεν θα υπάρχει δυνατότητα αίτησης για μετακίνηση.
5. Η παρούσα αίτηση θα αποτελέσει τη βάση για την ένταξη του/της φοιτητή/τριας στην υπηρεσία και θα καταχωρηθεί με εσωτερικό αριθμό πρωτοκόλλου σύμφωνα με τις προβλεπόμενες διοικητικές διαδικασίες του Πανεπιστημίου.

## Απαραίτητα κριτήρια επιλεξιμότητας

Ο/η αιτών/ούσα πρέπει να πληρεί όλα τα παρακάτω:

1. Είναι **εγγεγραμμένος/ ή φοιτητής/τρια** του Πανεπιστημίου Μακεδονίας.
2. Διαθέτει **πιστοποιητικό αναπηρίας από Κέντρο Πιστοποίησης Αναπηρίας (ΚΕ.Π.Α.)** σε ισχύ που να πιστοποιεί:
3. Σοβαρή κινητική αναπηρία (ποσοστό αναπηρίας **ίσο ή άνω του 67%** για κινητική αναπηρία), και/ή χρησιμοποιεί **αναπηρικό αμαξίδιο** ή άλλα βοηθητικά μέσα κινητικότητας.
4. Σοβαρή αναπηρία όρασης (**ίσο ή άνω του 67%**).

* Έχει **υποβάλλει τη φόρμα εγγραφής στη Μονάδα Ισότιμης Πρόσβασης** (από εκεί θα χρησιμοποιηθούν τα δικαιολογητικά που πιστοποιούν την αναπηρία).

1. Έχει **δηλώσει στο Φοιτητολόγιο** τα μαθήματα για τα οποία απαιτείται φυσική παρουσία και τα οποία περιλαμβάνονται στο ημερήσιο πρόγραμμα μετακινήσεων που υποβάλλει με την αίτηση.
2. Υποβάλλει **πλήρη και ακριβή στοιχεία** στο πλαίσιο της παρούσας αίτησης (προσωπικά στοιχεία, διεύθυνση κατοικίας, ημερήσιο πρόγραμμα, επισυναπτόμενα δικαιολογητικά).
3. Ο τόπος κατοικίας του/της θα πρέπει να ανήκει στο **Περιφερειακή Ενότητα Θεσσαλονίκης.**

## Κείμενο αίτησης

Με την παρούσα αίτηση, παρακαλώ να εξετάσετε το αίτημά μου για ένταξή μου στην υπηρεσία μετακίνησης φοιτητών/τριών με αναπηρία που σχεδιάζει το Πανεπιστήμιο Μακεδονίας.

## Τα στοιχεία μου

* **Το επώνυμό μου**:
* **Το όνομά μου**:
* **Πατρώνυμο**:
* **Ημερομηνία γέννησης**:
* **Αριθμός Μητρώου**:
* **Τμήμα**:
* **Πανεπιστημιακό email:**
* **Τηλέφωνο επικοινωνίας**:
* **Διεύθυνση (οδός και αριθμός, Τ.Κ., περιοχή ή Δήμος)**:
* **Hμέρες και ώρες παρακολούθησης**:

Για κάθε ημέρα (Δευτέρα έως Παρασκευή), οι ώρες πρέπει να συμβαδίζουν με το ωρολόγιο πρόγραμμα που έχετε δηλώσει στο φοιτητολόγιο.

\*Υπάρχει δυνατότητα το ωράριο να είναι διευρυμένο για όσους/ όσες επιθυμούν περισσότερο χρόνο στο Πανεπιστήμιο για επίσκεψη στο εστιατόριο, στη βιβλιοθήκη, γυμναστήριο, κτλ.

Συμπληρώστε παρακάτω:

* Επιθυμητή ώρα άφιξης στο Πανεπιστήμιο:

Δευτέρα: ……………………

Τρίτη: ………………………..

Τετάρτη: …………………..

Πέμπτη: ……………………

Παρασκευή: ……………..

* Επιθυμητή ώρα αναχώρησης από το Πανεπιστήμιο:

Δευτέρα: …………………

Τρίτη: ……………………..

Τετάρτη: ………………….

Πέμπτη: ………………….

Παρασκευή: …………….

## Τόπος και ημερομηνία

Πόλη:

Ημερομηνία:

Ονοματεπώνυμο:

## Υπογραφή

## Συγκατάθεση για τα προσωπικά μου στοιχεία

Με την υποβολή αυτής της αίτησης, συμφωνώ να χρησιμοποιήσετε τα στοιχεία μου, όπως το όνομά μου, τη διεύθυνση κατοικίας μου και τα πιστοποιητικά αναπηρίας μου, για να εξετάσετε την αίτησή μου για την υπηρεσία μετακίνησης, σύμφωνα με τον Γενικό Κανονισμό Προστασίας Δεδομένων (GDPR). Έχω διαβάσει και κατανοώ την ενημέρωση για την επεξεργασία των προσωπικών μου δεδομένων που βρίσκεται στην επόμενη σελίδα.

# ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

# ΣΤΗΝ ΑΙΤΗΣΗ ΓΙΑ ΤΗΝ ΥΠΗΡΕΣΙΑ ΜΕΤΑΚΙΝΗΣΗΣ

Αγαπητέ φοιτητή, αγαπητή φοιτήτρια,

όταν υποβάλλεις την αίτησή σου για την αίτηση για την υπηρεσία μετακίνησης, χρησιμοποιούμε ορισμένα προσωπικά σου στοιχεία για να αξιολογήσουμε την αίτησή σου. Σου εξηγούμε παρακάτω, με απλά λόγια, πώς χειριζόμαστε αυτά τα στοιχεία, με βάση τον Γενικό Κανονισμό Προστασίας Δεδομένων (GDPR). Στόχος μας είναι να έχεις πλήρη ενημέρωση και να νιώθεις ασφαλής.

# 1. Ποιος χειρίζεται τα στοιχεία σου

Το Πανεπιστήμιο Μακεδονίας (Εγνατία 156, Τ.Κ. 546 36, τηλ.: 2310 891.101) συλλέγει και διαχειρίζεται τα στοιχεία σου. Η Μονάδα Ισότιμης Πρόσβασης του Πανεπιστημίου είναι υπεύθυνη για την αξιολόγηση των αιτήσεων.

# 2. Ποια στοιχεία σου συλλέγουμε

* Τα στοιχεία που συμπληρώνεις στην αίτησή σου, όπως το όνομά σου, τα στοιχεία επικοινωνίας σου και ο Αριθμός Μητρώου σου.
* Πληροφορίες για την αναπηρία σου, όπως πιστοποιητικά από αρμόδιους φορείς (αυτά θεωρούνται ευαίσθητα στοιχεία, σύμφωνα με το Άρθρο 9 του GDPR).

# 3. Γιατί χρειαζόμαστε τα στοιχεία σου

Χρησιμοποιούμε τα στοιχεία σου για να αξιολογήσουμε την αίτησή σου και να αποφασίσουμε αν θα συμμετέχεις στην υπηρεσία μετακίνησης αν τελικά αυτή υλοποιηθεί.

# 4. Γιατί επιτρέπεται να χρησιμοποιούμε τα στοιχεία σου

Έχουμε το δικαίωμα να χρησιμοποιούμε τα στοιχεία σου γιατί, όταν υποβάλλεις την αίτησή σου, μας δίνεις τη συγκατάθεσή σου να χρησιμοποιήσουμε τα στοιχεία σου, όπως τη διεύθυνσή σου, για το σχεδιασμό της υπηρεσίας (Άρθρο 6 παρ. 1α και Άρθρο 9 παρ. 2α GDPR).

# 5. Πόσο καιρό κρατάμε τα στοιχεία σου

Τα προσωπικά σου δεδομένα θα διατηρούνται για έως ένα (1) έτος μετά την ολοκλήρωση της διαδικασίας συλλογής αιτήσεων, εφόσον η υπηρεσία μετακίνησης δεν υλοποιηθεί. Σε περίπτωση που η υπηρεσία υλοποιηθεί, τα δεδομένα θα τηρούνται για έως πέντε (5) έτη μετά τη λήξη της, για σκοπούς διοικητικού και οικονομικού ελέγχου. Αν η νομοθεσία προβλέπει διαφορετικό χρονικό διάστημα διατήρησης, θα εφαρμόζεται αυτό.

# 6. Ποιοι βλέπουν τα στοιχεία σου

Τα στοιχεία σου τα χειρίζονται μόνο:

* Το προσωπικό της Μονάδας Ισότιμης Πρόσβασης.
* Τα όργανα Διοίκησης του πανεπιστημίου για ελεγκτικούς σκοπούς.

Όλοι αυτοί είναι υποχρεωμένοι να κρατούν τα στοιχεία σου εμπιστευτικά. Δεν τα δίνουμε σε κανέναν άλλον, εκτός αν μας το ζητήσει ο νόμος.

# 7. Τι δικαιώματα έχεις

Μπορείς να μας ζητήσεις:

* Να δεις ποια στοιχεία σου έχουμε.
* Να διορθώσουμε τυχόν λάθη στα στοιχεία σου.
* Να διαγράψουμε τα στοιχεία σου.
* Να περιορίσουμε τη χρήση των στοιχείων σου.
* Να αντιταχθείς στη χρήση των στοιχείων σου.
* Να πάρεις τα στοιχεία σου σε ηλεκτρονική μορφή (φορητότητα). Επίσης, αν μας έχεις δώσει τη συγκατάθεσή σου, μπορείς να την πάρεις πίσω οποιαδήποτε στιγμή, χωρίς να επηρεάζεται ό,τι έγινε πριν την ανάκληση.

# 8. Πώς να επικοινωνήσεις μαζί μας

Αν έχεις ερωτήσεις για τα στοιχεία σου ή θέλεις να ασκήσεις τα δικαιώματά σου, μπορείς να επικοινωνήσεις με τον Υπεύθυνο Προστασίας Δεδομένων του Πανεπιστημίου:

* Διεύθυνση: Εγνατία 156, Τ.Κ. 546 36
* E-mail: [dpo@uom.edu.gr](mailto:dpo@uom.edu.gr)
* Τηλ.: 2310 891.901

Αν χρειαστεί, μπορείς επίσης να απευθυνθείς στην Αρχή Προστασίας Δεδομένων Προσωπικού Χαρακτήρα:

* Διεύθυνση: Κηφισίας 1-3, Τ.Κ. 115 23, Αθήνα
* Ιστότοπος: [www.dpa.gr](http://www.dpa.gr)
* Τηλ.: 210 6475600